CELEX: 32014D0851
Language: ro
Date: 2014-11-26 00:00:00
Title: 2014/851/UE, Euratom: Decizia de punere în aplicare a Comisiei din 26 noiembrie 2014 de modificare a Deciziei 96/565/Euratom, CE de autorizare a Suediei să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii TVA [notificată cu numărul C(2014) 8933]

28.11.2014   
            
            
               RO
            
            
               Jurnalul Oficial al Uniunii Europene
            
            
               L 343/46
            
         DECIZIA DE PUNERE ÎN APLICARE A COMISIEI
   din 26 noiembrie 2014
   de modificare a Deciziei 96/565/Euratom, CE de autorizare a Suediei să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii TVA
   
      
         [notificată cu numărul C(2014) 8933]
      
   
   (Numai textul în limba suedeză este autentic)
   
      (2014/851/UE, Euratom)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
   după consultarea Comitetului consultativ privind resursele proprii,
   întrucât:
   
               (1)
            
            
               În temeiul articolului 380 din Directiva 2006/112/CE a Consiliului (2), Suedia poate continua să scutească, în conformitate cu condițiile aplicabile în statul membru respectiv la data aderării, operațiunile prevăzute în anexa X partea B punctele 1, 9 și 10 la directiva menționată anterior, atâta timp cât aceleași scutiri se acordă în oricare dintre statele membre care făceau parte din Comunitate la 31 decembrie 1994. Aceste operațiuni trebuie luate în considerare pentru determinarea bazei resurselor proprii TVA.
            
         
               (2)
            
            
               În răspunsul său din 30 aprilie 2014 la scrisoarea Comisiei din 14 februarie 2014 pe tema simplificării controalelor privind resursele proprii TVA (3), Suedia a solicitat Comisiei autorizarea de a utiliza procente fixe din baza intermediară pentru calculul bazei resurselor proprii TVA pentru operațiunile prevăzute în anexa X partea B punctele 1, 9 și 10 la Directiva 2006/112/CE pentru exercițiile financiare 2014-2020. Suedia a arătat că procentul istoric a rămas stabil în timp. Prin urmare, Suedia ar trebui să fie autorizată să calculeze baza resurselor proprii TVA utilizând procente fixe, în conformitate cu scrisoarea trimisă de Comisie.
            
         
               (3)
            
            
               Din motive de transparență și de securitate juridică, este necesar să se limiteze în timp aplicabilitatea acestei autorizări.
            
         
               (4)
            
            
               Așadar, este adecvat să se modifice Decizia 96/565/Euratom, CE a Comisiei (4) în consecință,
            
         ADOPTĂ PREZENTA DECIZIE:
   Articolul 1
   În Decizia 96/565/Euratom, CE se inserează următoarele articole 2a, 2b și 2c:
   
      „Articolul 2a
      Prin derogare de la articolul 2 alineatul (1) din prezenta decizie, în scopul calculării bazei resurselor proprii TVA pentru perioada cuprinsă între 1 ianuarie 2014 și 31 decembrie 2020, Suedia este autorizată să utilizeze procentul de 0,02 % din baza intermediară în ceea ce privește operațiunile prevăzute în anexa X partea B punctul 1 (perceperea drepturilor de intrare la evenimente sportive) la Directiva 2006/112/CE (5).
      Articolul 2b
      Prin derogare de la articolul 2 alineatul (3) din prezenta decizie, în scopul calculării bazei resurselor proprii TVA pentru perioada cuprinsă între 1 ianuarie 2014 și 31 decembrie 2020, Suedia este autorizată să utilizeze procentul de 0,15 % din baza intermediară în ceea ce privește operațiunile prevăzute în anexa X partea B punctul 10 (transportul de persoane) la Directiva 2006/112/CE.
      Articolul 2c
      Prin derogare de la articolul 2 alineatul (4) din prezenta decizie, în scopul calculării bazei resurselor proprii TVA pentru perioada cuprinsă între 1 ianuarie 2014 și 31 decembrie 2020, Suedia este autorizată să utilizeze procentul de 0,45 % din baza intermediară în ceea ce privește operațiunile prevăzute în anexa X partea B punctul 9 (clădiri și terenuri de construcție) la Directiva 2006/112/CE.
   
   Articolul 2
   Prezenta decizie se adresează Regatului Suediei.
   
      Adoptată la Bruxelles, 26 noiembrie 2014.
      
         
            Pentru Comisie
         
         Kristalina GEORGIEVA
         
            Vicepreședinte
         
      
   
   
      (1)  JO L 155, 7.6.1989, p. 9.
   
      (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
   
      (3)  Ares(2014)371039.
   
      (4)  Decizia 96/565/Euratom, CE a Comisiei din 11 septembrie 1996 de autorizare a Suediei să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii TVA (JO L 247, 28.9.1996, p. 41).
   
      (5)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).”